62022CJ0773_INF
Решение на Съда (четвърти състав) от 29 юли 2024 г. —Комисия/Словакия (Професионални квалификации)
(Дело C‑773/22) (
1
)
„Неизпълнение на задължения от държава членка — Директива 2005/36/ЕО — Признаване на професионалните квалификации — Член 2, параграф 3 — Приложно поле — Отделни разпоредби от правото на Съюза, уреждащи пряко признаването на професионалните квалификации — Член 7, параграф 4 — Условия да се изисква изпит за правоспособност преди първото предоставяне на услуги — Член 14, параграфи 1 и 4 — Условия за налагане на компенсационни мерки — Член 35, параграф 3 — Условия за издаване на удостоверение за завършено специализирано обучение по дентална медицина — Член 41, параграф 1, буква в) — Условия за признаване на удостоверения за професионална квалификация „акушерка“ — Член 42, параграф 2 — Минимум дейности, до които акушерките трябва да могат да получат достъп — Член 50 и точка 1, буква г) от приложение VII — Изисквани документи от държавата членка по произход за достъпа до регламентирана професия в приемащата държава членка — Член 55, параграф 2 — Насоки относно организирането и признаването на стажове за усвояване на професията — Липса на транспониране в националното право“
Свободно движение на хора — Свобода на установяване — Работници — Признаване на професионалните квалификации — Директива 2005/36 — Липса на транспониране в националното право
(член 258 ДФЕС; Директива 2005/36 на Европейския парламент и на Съвета, член 2, параграф 3, член 7, параграф 4, член 14, параграфи 1 и 4, член 42, параграф 2, член 50 и член 55а, параграф 2 и приложение VII, точка 1, буква г)
(вж. т. 38, 39, 42, 69, 70, 72, 75, 77, 83, 88, 93, 95, 123, 126, 140, 144, 145, 149, 152 и 159)
Диспозитив
1)
Словашката република не е изпълнила задълженията си по Директива 2005/36/ЕО на Европейския парламент и на Съвета от 7 септември 2005 година относно признаването на професионалните квалификации, изменена с Директива 2013/55/ЕС на Европейския парламент и на Съвета от 20 ноември 2013 г., тъй като:
–
не е свела хипотезите, в които тази директива не се прилага, до тези, в които отделен правен инструмент от правото на Съюза съдържа специални правила, пряко свързани с признаване на професионални квалификации, в съответствие с член 2, параграф 3 от Директива 2005/36, изменена,
–
не е поставила възможността от доставчика на услуги мигрант да се изисква изпит за правоспособност в зависимост от условието съответната дейност да има последици за общественото здраве или обществената безопасност и от установяването на съществено несъответствие между квалификациите на този доставчик и обучението, изисквано в приемащата държава членка, в съответствие с член 7, параграф 4, първа и четвърта алинея от Директива 2005/36, изменена,
–
не е свела възможността за налагане на компенсационни мерки до условието съдържанието на обучението, изисквано за упражняване на съответната регламентирана професия, да се различава съществено от отразеното в удостоверенията за правоспособност или за професионални квалификации на заявителя, в съответствие с член 14, параграф 1, буква б) от Директива 2005/36, изменена,
–
не е приела необходимите разпоредби, за да позволи на акушерките съответно да назначават необходимите прегледи за възможно най-ранната диагностика на всяка рискова бременност, при спешен случай да провеждат раждане със седалищно предлежание, както и да провеждат назначено от лекар лечение, в съответствие с член 42, параграф 2, букви в), е) и й) от Директива 2005/36, изменена,
–
не е приела разпоредби, предвиждащи предоставянето в срок от два месеца на документите, които се изискват от приемащата държава членка и в зависимост от които последната поставя достъпа до регламентирана професия, в съответствие с член 50 от Директива 2005/36, изменена, във връзка с точка 1, буква г) от приложение VII към нея,
–
не е приела насоки относно организирането и признаването на стажове за усвояване на професията, преминати в друга държава членка или в трета държава, по-специално относно ролята на ръководителя на стажа за усвояване на професията, в съответствие с член 55а, параграф 2 от Директива 2005/36, изменена.
2)
Отхвърля иска в останалата му част.
3)
Европейската комисия и Словашката република понасят направените от тях съдебни разноски.
(
1
)	OВ C 54, 13.2.2023 г.